**projektas**

**reg. Nr. T-254**

**2.15. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO socialinių paslaugų centro didžiausio leistino pareigybių (etatų) skaičiaus patvirtinimo**

2019 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu, 4 dalimi, Pasvalio socialinių paslaugų centro nuostatų, patvirtintų Pasvalio rajono savivaldybės tarybos 2018 m. lapkričio 21 d. sprendimu Nr. T1-226 „Dėl Pasvalio rajono paslaugų ir užimtumo centro pagyvenusiems ir neįgaliesiems pavadinimo pakeitimo ir nuostatų patvirtinimo“, 43 punktu, Pasvalio rajono savivaldybės taryba nusprendžia:

1. Patvirtinti Pasvalio socialinių paslaugų centro didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, Valstybės specialiųjų dotacijų bei Europos Sąjungos struktūrinių fondų lėšų pareigybių (etatų) skaičių – 106 etatai.

2. Pripažinti netekusiu galios Pasvalio rajono savivaldybės tarybos 2018 m. gegužės 23 d. sprendimo Nr. T1-106 „Dėl socialinės rizikos šeimų socialinės priežiūros funkcijos perdavimo“ (su visais aktualiais pakeitimais) 2.2 punktą.

3. Sprendimas įsigalioja nuo 2020 m. sausio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Pasvalio socialinių paslaugų centro direktorė

R. Beinorienė

2019-11-29 tel. ( 8 451) 52 755

Suderinta DVS Nr. RTS-276

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO socialinių paslaugų centro didžiausio leistino pareigybių (etatų) skaičiaus patvirtinimo**

**2019-11-29**

Pasvalys

**1. Problemos esmė**

Pasvalio socialinių paslaugų centro (toliau – Paslaugų centras) didžiausias leistinas etatų skaičius buvo patvirtintas Pasvalio rajono savivaldybės tarybos 2018 m. birželio 26 d. sprendimu Nr. T1-141 Dėl Pasvalio rajono savivaldybės tarybos 2018 m. gegužės 23 d. sprendimo Nr. T1-106 „Dėl socialinės rizikos šeimų socialinės priežiūros funkcijos perdavimo“ pakeitimo“. Paslaugų centrui buvo priskirta nauja funkcija socialinė priežiūra šeimoms ir patvirtintas didžiausias leistinas 102 pareigybių (etatų) skaičius, darbuotojams, kurie darbo užmokestį gauna iš Savivaldybės biudžeto ir Valstybės tikslinių dotacijų.

Paslaugų centras vykdo iš Europos Sąjungos (toliau – ES) struktūrinių fondų lėšų bendrai finansuojamą projektą „Kompleksinės paslaugos šeimai“, teikdamas asmeninio asistento paslaugas. Asmeninis asistentas teikia Pasvalio rajono gyventojams, turintiems fizinę ar kompleksinę negalią, socialines paslaugas jų namuose, vadovaudamasis Lietuvos Respublikos socialinės apsaugos ir darbo ministro 2018 m. lapkričio 23 d. įsakymu Nr. A1-657 patvirtintu Asmeninio asistento organizavimo ir teikimo tvarkos aprašu. Projekte dviejų metų laikotarpiui įdarbinti du asmeniniai asistentai, kuriems darbo užmokestis, kuro bei kitos išlaidos finansuojamos ES lėšomis.

Paslaugų centro virtuvė maistą gamina Paslaugų centro gyventojams, Užimtumo centro „Viltis“ paslaugų gavėjams, dienos užimtumo centro lankytojams, pagalbos namuose paslaugų gavėjams, įstaigos svečiams ir darbuotojams. Per dieną pagaminama daugiau kaip 100 porcijų. Padidėjo karšto maisto pristatymo poreikis pagalbos namuose gavėjams – jiems kiekvieną darbo dieną gaminama apie 30 porcijų. Virtuvėje darbuotojos dirba slenkančiu grafiku, vienos pamainos metu būna dvi virėjos, viena virėjos padėjėja ir virtuvės vedėja. Šventinėmis dienomis, sekmadieniais ir šeštadieniais dirba dvi virėjos. Nesant virėjos padėjėjos, virėjos nepajėgia pagaminti tokio didelio kiekio porcijų. Šiuo metu virėjos padėjėja dirba pagal terminuotą sutartį, porą mėnesių dirbo iš Užimtumo tarnybos viešųjų darbų projekto. Esant tokiai darbuotojų kaitai nukenčia gaminamo maisto kokybė. Ne visos darbuotojos, kurias įdarbina Užimtumo tarnyba, pajėgia dirbti virtuvėje, be to ir viešųjų darbų programai gauname mažai lėšų ir darbuotojų (realiai galime įdarbinti iki 3 mėn.). Atsižvelgus į esamą situaciją, reikia nuolatinės pagalbinės virtuvės darbuotojos neterminuotam darbui. Visų virtuvės darbuotojų darbo užmokestis yra mokamas iš specialiosios programos (įstaigos kitų lėšų) lėšų. Iš šios programos lėšų būtų mokamas ir virėjos padėjėjos darbo užmokestis.

Socialinio darbuotojo padėjėjos etatas reikalingas dienos užimtumo padaliniui. Įstaiga vykdė projektą, finansuojamą ES lėšomis „Socialinių paslaugų infrastruktūra Pasvalio rajone“, kurio metu pristatytas antras aukštas (ant esančio ūkinės dalies pastato). Šiuo metu projektas baigtas ir nuo 2019 m. sausio mėn. dienos užimtumo centro lankytojai persikels į naujas patalpas. Pagrindiniame pastate, užimtumo patalpoje, įsikūrė darbo su šeimomis ir globos centro padalinys. Dienos užimtumo lankytojai veiklą vykdė nedidelėse patalpose pastato rūsyje. Šiam padaliniui reikia socialinio darbuotojo padėjėjos, kuri padėtų socialinei darbuotojai vykdyti veiklą, padėtų išvalyti ir tvarkyti naujai restauruotas patalpas. Socialinio darbuotojo padėjėjos etatas taip pat būtų finansuojamas iš specialiosios programos lėšų. Per metus kitų lėšų Paslaugų centras surenka apie 200 tūkst. eurų.

Todėl, atsižvelgiant į padidėjusį darbo krūvį, išsiplėtusias veiklos funkcijas, prašoma nuo 2020 m. sausio 1 d. papildomai padidinti Pasvalio socialinių paslaugų centrui didžiausią leistiną etatų skaičių keturiais etatais (iki 106 etatų). 2 etatai (asmeninio asistento), įdarbinti vykdomo projekto metu finansuojami ES projekto lėšomis. Virėjos padėjėjos ir socialinio darbuotojo padėjėjos etatams reikalinga pinigų suma su „Sodros“ mokesčiais (metams) – 17 144,40 Eur. Šie etatai būtų finansuojami iš specialiosios programos lėšų.

**2. Kokios siūlomos naujos teisinio reguliavimo nuostatos ir kokių rezultatų laukiama***)* Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui 2 asmeninio asistento etatai finansuojami Europos Sąjungos finansuojamo projekto lėšomis. Virėjos padėjėjos ir socialinio darbuotojo padėjėjos etatas finansuojami iš specialiosios programos lėšų.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia

**6. Sprendimo projekto iniciatoriai**

Pasvalio socialinių paslaugų centras

**7. Sprendimo projekto rengimo metu gauti specialistų vertinimai ir išvados**

Nėra

PRIDEDAMA. Pasvalio socialinių paslaugų centro pareigybių (etatų) sąrašas.

Pasvalio socialinių paslaugų centro direktorė Rasa Beinorienė

PATVIRTINTA

Pasvalio rajono savivaldybės tarybos

2019 m. gruodžio d. sprendimu Nr. T1-

## **PASVALIO SOCIALINIŲ PASLAUGŲ CENTRO PAREIGYBIŲ (ETATŲ) SĄRAŠAS**

|  |  |  |  |
| --- | --- | --- | --- |
| **Eil.**  **Nr.** | **Pareigybė** | **Etatai** | **Pareigybės lygis** |
| 1. | Direktorius | 1 | A1 |
| 2. | Direktoriaus pavaduotoja socialiniams reikalams | 1 | A2 |
| 3. | Direktoriaus pavaduotojas ūkio reikalams | 1 | B |
| 4. | Vyriausioji buhalterė | 1 | A2 |
| 5. | Buhalterė | 1 | A2 |
| 6. | Elektrikas | 0,5 | C |
| 7. | Kiemsargis | 1 | D |
| 8. | Valytoja | 1 | D |
|  | **Iš viso** | **7,5** |  |
| **Institucinės socialinės globos padalinys** | | | |
| 9. | Vyriausiasis socialinis darbuotojas (institucinės socialinės globos padalinio vadovas) | 1 | A2 |
| 10. | Gydytoja | 0,4 | A2 |
| 11. | Socialinis darbuotojas | 1 | A2 |
| 12. | Vyriausioji slaugytoja | 1 | B |
| 13. | Slaugytoja | 1 | B |
| 14. | Socialinio darbuotojo padėjėja | 10 | C |
| 15. | Masažuotojas | 1 | B |
|  | **Iš viso** | **15,4** |  |
| **Pagalbos namuose padalinys** | | | |
| 16. | Vyriausiasis socialinis darbuotojas (pagalbos į namus padalinio vadovas) | 1 | A2 |
| 17. | Socialinis darbuotojas | 1 | A2 |
| 18. | Masažuotojas | 1 | B |
| 19. | Vyresnysis socialinis darbuotojas (techninės pagalbos priemonės) | 1 | A2 |
| 20. | Lankomosios priežiūros darbuotoja | 33,6 | C |
| 21. | Vairuotojas (spec. transportas) | 1 | C |
| 22. | Slaugytoja (ES projekto lėšos) | 1 | A2 |
| 23. | Kineziterapeutas (ES projekto lėšos) | 1 | A2 |
| 24. | Slaugytojos padėjėja (ES projekto lėšos) | 4 | C |
| 25. | ***Asmeninis asistentas (ES projekto lėšos)*** | ***2*** | ***C*** |
|  | **Iš viso** | **~~43,6~~ 45,6** |  |
| **Dienos užimtumo padalinys** | | | |
| 26. | Vyriausiasis socialinis darbuotojas (dienos užimtumo centro padalinio vadovas) | 1 | A2 |
| 27. | Mechanikas | 1 | C |
| 28. | Stalius | 1 | C |
| 29. | Skalbimų mašinų operatorius | 3 | C |
| 30. | Pirtininkas-kasininkas | 1 | C |
| 31. | Virtuvės vedėja | 1 | B |
| 32 | ***Virėjos padėjėja (Spec. lėšos)*** | ***1*** | ***C*** |
| 33. | Virėja | 4 | C |
| 34 | ***Socialinio darbuotojo padėjėjas (Spec. lėšos)*** | ***1*** | ***C*** |
|  | **Iš viso** | **~~12~~ 14** |  |
| **Globos centro padalinys** | | | |
| 35. | Socialinis darbuotojas (padalinio vadovas)  *(ES projekto lėšos)* | 1 | A2 |
| 36. | Socialinis darbuotojas (globos koordinatorius) | 2 | A2 |
| 37. | Psichologas *(ES projekto lėšos)* | 1 | A2 |
| 38. | Socialinis darbuotojas (atestuotas pagal GIMK programą) | 0,5 | A2 |
|  | **Iš viso** | **4,5** |  |
| **Darbui su šeimomis padalinys** | | | |
| 39. | Padalinio vadovas darbui su šeimomis (atvejo vadybininkas) | 1 | A2 |
| 40 | Atvejo vadybininkas | 3 | A2 |
| 41. | Socialinis darbuotojas (darbui su šeimomis) | 14 | A2 |
|  | **Iš viso** | **16** |  |
| **Iš viso** | | **~~102~~ 106** |  |